12.7.2017. | Vijesti

Modri dobili pojačanje:

Doumbia potpisao za Dinamo

Tongo Doumbia službeno je novi igrač GNK Dinamo! Nakon liječničkog pregleda, 27-godišnji reprezentativac Malija potpisao je u srijedu, 12. srpnja, nakon dogovora Dinama i Toulousea dvogodišnji ugovor s modrim klubom.

Doumbia je defenzivni vezni igrač koji je u karijeri nastupao za Stade Rennais, Wolverhampton, Valenciennes i Toulouse. Na reprezentativnom planu odigrao je 18 utakmica za Mali te je 2015. godine nastupio na Afričkom kup nacija. Također je nastupao za Mali u prijateljskoj utakmici protiv Hrvatske, u Osijeku u svibnju 2014. godine.

- Ovo mi je iskorak u karijeri. Veselim se novim izazovima i debiju u europskim natjecanjima. Dinamo je veliki klub i naravno da sam jako sretan što sam ovdje. Dat ću sve od sebe da pomognem ekipi, kao i da čelnicima kluba i navijačima pokažem zahvalnost na terenu - izjavio je Doumbia nakon potpisa ugovora.